Die Opwasbak | goeienuusloli
“Ek is nie lus nie, ek doen dit altyd!”
“ Ek is nie die bediende nie!”
“Ek sal, maar wanneer dit my pas.”
“Sis, Mamma dis yukkie!” EN…
“Vir wat betaal ek vir Marta, sy was soos haar ….”Ag wat, Skottelgoedwas bly maar ‘n issue.
Verhouding van tien jaar verbrokkel by opwasbak.
Jare gelede is my eggenoot sy ‘beste man’ ( ‘n ouer, en gerespekteerde familielid en mentor ) kwyt, omdat ek nie die skottelgoed gewas het nie! As jong verloofdes is ons een aand ingeroep en verwittig dat ek basies sleg is, omdat ek nie sy vrou in die kombuis help nie. Hulle moes dit van hul harte af kry en selfs saam met ons bid… Ek, haal nie die merk van behoedsaam, diensbaar en vrolik nie. Die mentorverhouding van tien jaar verbrokkel net daar… by die skoner as skoon… opwasbak!!!
(Vandag kan ek dalk effe sarkasties wees daaroor, maar as jonge dame en toe nog ENGer as eng godsdienstig en ENG mensvresend was my hart verskeur.)
Heellaas weet ek vandag van beter…maar van waar al die skottelgoedwas issues?
Dikwels kom mens eers agter daar is skottelgoedwas issues as jy weg is van die huis OF saam ander mense kuier OF op vakansie gaan.
Hoekom? Want by die huis weet ons soort van wie se job dit is (OF baklei ons maar.. of los dit daar..)
Wat is jou issues met skottelgoed was, en wie se beurt is dit vanaand?
11 comments on “Die Opwasbak”
Geen issues, selfs toe kinders nog in die huis was. Elke ou pak weg wat hy gebruik, na ete help almal opruim en skottelgoedwasser pak. Toe kinders in die huis was het meisies beurte gehad om skottelgoedwasser uit te pak en tee te maak, en nou pak wie ook al naby is dit uit.
Aai, dit klink idilies! Nee wat, miskien is dié my issue, die dat ek die huis met 4 mansmense deel!!! Ons kan nogal lekker stry, selfs al het ons nou ook ‘n dishwasher! Haar naam is “Defy” 🙂
Toe onse ma nog vir ons gesorg het was dit my en my suster se taak om te sorg dat die skottelgoed gewas en weggepak word na ete. Die-een-wat-gehoorsaam-moet-word en die knormoer het my bietjie bederf en hulle behartig meestal die skottelgoed takies deesdae, maar ek verneem daar is foto’s in die besit van die-een….,wat bewys dat ek wel die kuns van skottelgoed was bemeester het.
Dis baie snaaks. Ek het ook EEN foto van my man en broer wat skottelgoed was. Ek dink ek gaan die kiekie vergroot en by die opwasbak sit!
Nie ek of suskind is groot op skottelgoed nie. Afhangend van die volheid van die maan diensooreenkomstig is die volheid van die wasbak 🙂
Die maan is amper vol in Nelspruit 🙂
Terug pieng: Gasvrou Sewe « goeienuusloli
Terug pieng: Skottelgoedwas Reël Nommer Een « goeienuusloli
Partykeer is skottelgoedwas nie so erg nie. Wanneer jy alleen is en jy mag dit was soos jy wil en jy kyk deur die venster na jou tuintjie, word dit amper soos ‘n vorm van meditasie en nogal ontspannend. Maar nie met so baie eters en kinders in die huis nie. 🙂
This entry was posted on September 27, 2012 by Loli Pretorius in Huishouding/ skoonmaak,Huisvrou op hol!,Mense en hul gedrag,Nelspruit Nou,Vrouens and tagged beurt, eggenoot, eng, godsdienstig, huis, issues, kuier, mensvresend, mentor, opwasbak, skoon, skottelgoed, sleg, was.